العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. آآ مما لا شك في ان احنا لما بنبعد شوية آآ عن الدروس وعن العلم وبيغيب دور العلماء بين الناس في المجتمع بتزهر اخطاء كتير جدا
بيقع فيها الناس ومشكلة الاخطاء دي ان ممكن خطأ واحد بس واحد يقوم به هتلاقي كل الناس كلها بقت ماشية وراها. ويمكن من اكتر الاخطاء او من اكتر المسائل اللي شاغلة الناس الفترة اللي فاتت قضية الحسد
ان الناس مركزة معي وان الناس دايما عينيها على كل حاجة انا باجيبها وعينيها على كل نعمة ربنا ادهاني ومن هنا بدأت الناس تتعامل عايزين بقى التعامل مع الحسد اتعامل مع الحسد ازاي؟ فبعض الناس خلاص يعني خلاص احنا ان شاء الله بازن الله ندبح الدبيحة وناخد دمها كده ناخد كف ونحطه
على البيت كده زنا ان الكف ده هو اللي ايه؟ هو خلاص كده ما عادش فيه حد هيحسدنا يعني وكفة دم ده هو الخلاصة يعني. آآ ابتلائي سبحان الله بعض اهلنا اهلنا واحبابنا هتلاقيها معلقة حدوة حصان ولا حدوة حمار على على الباب. او اعزكم الله جايبة
لطفل صغير ومعلقاه على الباب. هتلاقي اخوانا واحبابنا بقى اللي عندهم عربيات تريلات كبيرة كده جايبين شرايط سودا ومعلقينها على على السلم وهم طالعين فوق واللي بيسافر منكم على الطريق يلاقي ده واضح اوي من عربيات النقل معلقة شرايط سودا. وهتلاقي ما شاء الله
ممكن بعض الاوقات اخواتنا واهلنا من البنات والنساء بنلاقي ربنا ربنا رزقها بطفل جديد فمع اللي قاله هنا كده آآ بتاع رقبته كده ايه دي يا حاجة يقول لك ده انا جايبة له رصاص معلقه له علشان آآ يحميه من الحسد. وهتلاقي برضه من اهلنا آآ ربنا يا رب يحفظه ويبارك فيهم
يوم ما بنتها اتخطبت راحت للشيخ يعمل لها حجاب علشان بنات عمتها وبنات خالتها وانتم عارفين البنات في الشارع يعني. فراحت للشيخ عملت حجاب وفي النهاية لما حبت تعرف ايه اللي جوة الورقة فتحت الورقة لقيت الورقة ايه؟ الورقة ايه؟ فاضية ما فيش فيها حاجة اصلا. وتبدأ الناس تقع في اخطاء كتير
كتيرة جدا بصوا يا جماعة احنا ربنا سبحانه وتعالى ميزنا بالوحي ميزنا القرآن مميزنا بالسنة. ولما بنقول القرآن والسنة بنقول ان ده كلام ربنا. الذي كي يأتيه الباطل من بين يديه ولد من خلفه. كلام ربنا هو الخلاصة. النبي صلى الله عليه وسلم لما شاف الصحابة
عملوا اللي انا كنت بقول لكم عليه دلوقتي. الصحابة؟ اه. الصحابة عملوا نفس القصة اللي انا كنت بقول لكم عليها دلوقتي. لان اللي بيحصل دلوقتي هو صورة من اللي كان بيحصل زمان والاجيال بتسلم لبعضها. النبي لما شاف ده عاتب قوي الصحابة في الامر ده
في مرة من المرات النبي خارج مع الصحابة في السفر فلقوا ان المشركين بيعلقوا على شجرة كده سيوف بتاعتهم بيظنوا ان الشجرة دي هي تديهم البركة. فقالوا له يا رسول الله اجعل لنا ذات انواط كما لهم ذات انواط. زي ما لهم شجرة بيستمدوا منها البركة والقوة
ونبعد العين عنا. اجعل لنا احنا كمان شجرة نعلق عليها سيوفنا. فغضب النبي وقال الله اكبر. قلتم كما قال بنو اسرائيل موسى اجعل لنا الها كما لهم الهة. هو معقول احنا نعمل كده! نظن ان في شجرة هي اللي هتنفع وتضم
التصور الخاطئ ده اللي كان عنده الصحابة هو نفس التصور اللي عندنا. ان الرصاص لما هيتحط تحت الباط هيمنع العين هو نفس التصور اللي عندنا ان الحجاب اللي عمله الشيخ هو ده اللي هيدفع الضر والاذى عنا. النبي صلى الله عليه وسلم في زمن
انتم عارفين القوس اللي كانوا بيحاربوا به ده الوتر بتاعه لما كان آآ يبقى رخو كده وما عدش قوي. كانوا ياخدوه ويربطوه في رقبة البعير ويظنوا ان هو بيمنع عن البعير العين والحسد. زي ما انت خايف على العربية بتاعتك وان كان خايف على الجمل بتاعه. فالنبي صلى الله عليه وسلم
في يوم خارج في سفر فلقى الصحابة معلقين في رقبة البعير القلادة دي. زي الحجاب اللي بيعلقوه على رقبة اولاده الصغير. وزي الورقة المطبقة على شكل مسلس ومحطوطة تحت المخدة. وزي الحجاب اللي محطوط تحت الباط. اللي احنا عاملينه في زمنا. فلما رأى النبي صلى الله عليه
ذلك قال لا يبقين في رقبة بعير قلادة الا قطعت. قطعوا ده كله. قطعوا ده كله ولما البنت اتجوزت كلمت امها وامها وكلمت الشيخ عايزين حاجة كده تقرب من بين الاتنين كده وبيعيشوا في سبات
والنبات يخلفوا ولاد وبنات! فالشيخ عمل لها حاجة كده وقال لها ايه ؟ ده بقى علشان الازواج. سيدنا عبدالله ابن مسعود رضي الله عنه لما دخل على زوجته في يوم لقاها عاملة حاجة زي كده. فقال النبيت عبدالله بن مسعود لغني عن الشرك ونزع
القلادة دي اطاعها سيدنا عبدالله ابن مسعود وقال سمعت النبي يقول التولة شرك التولة الحجاب اللي بيتعمل بين الزوجين علشان يقربوا من بعض اكتر يبقى اذا الاخطاء اللي احنا بنقع فيها في زماننا هي هي نفس الاخطاء اللي حصلت زمان. بس هي ليه الزمان انتهت
لان كان النبي صلى الله عليه وسلم واقف للقصص دي بالمرصاد. ده غلط وده حرام وده ما ينفعش. فعلشان كده انتهت من الجيل ده الامر التاني ان النبي ادى لهم البدائل. النبي ادى لهم البدائل. انا لو عايز احمي نفسي من العين واحمي نفسي من الحسد. احنا عندنا الف بديل
الاخر احنا مش محتاجين ورقة ولا حبل ولا ولا الخمسة وخميس اللي محطوطة في اغلب عربياتنا حضرتك حاطط خمسة وخميسة ليه؟ ليه؟ وحدوة والخرزة الزرقاء اللي لو بصينا على الصيغة بتاعة اغلب
الخرزة الزرقاء موجودة فيها. ليه؟ وليه العين؟ ليه العين اللي محطوطة في البيوت ومحطوطة في العربيات؟ ليه اكن نحن نظن ان الخرزة الزرقاء اللي انا عاملها بايديا ومشكلها بايديا. هي دي اللي هتنفعني وتضرني! هل يليق بمسلم انه
تظن في يوم من الايام ان ورقة واحد كتبها هي دي اللي هتمنع عنه العين؟ وهل يليق بمسلم ان ان الحداد اللي كان جنب البيت عنده وعمل له شكل الحدو ولا شكل الحدوة اللي كانت في رجل الحمار. هي دي اللي هتشيل عليه الحسد! ده الحمار كان ماشي بها في الشارع
هل يليق بتصوراتنا ده؟ هل يليق واحنا في الزمن ده ان تبقى دي تصورات ناس كتير من اللي عايشين حوالينا ولما نزلنا هنا وهنا وهنا هل يليق ان احنا يبقى ده تصورني كمسلم لأ امال انا تصوري كمسلم ايه ما انا برضه
وخايف من العين برضو يا عم الشيخ خايف من الحسد برضو يا عم الشيخ. لا احنا تصورنا التصور تاني. التصور ده مبناه في البداية ان الذي يملك النفع الضر هو ان الحامي هو الذي يدفع الحسد هو هو ليه انت اتعلمت تقول قل اعوذ برب الفلق من شر ما خلق ومن شر غاسق اذا وقب
ومن شر النفاثات في العقد ومن شر انت ليه قلت في البداية قل اعوذ برب الفلق عشان يعلمك انك لو عايز تدفع الحسد فاللي ادفعوا ربنا مش حد تاني اللي هيدفعه ربنا مش حد تاني. لا شيخ ولا حدوة ولا ورقة
والرصاص ولا الكلام الفاضي ده كله. انما اللي ينفع ايه؟ تعالوا مع بعض نرتب افكارنا كده ايه اللي ينفع؟ اول حاجة تنفع لو انت عايز بقى تحمي نفسك من الحسد عايز تحمي نفسك من العين عايز تحمي نفسك من الناس الوحشين اللي بيعملوا حاجات مش كويسة وبيرشوا قدام البيوت
انا اقول لك بقى تعال نعمل ايه. واحد شغل البقرة في بيتك على طول. بس وانت فاتح الشبابيك ليه؟ لان النبي صلى الله عليه وسلم قال ان البيت الذي تقرأ فيه سورة البقرة لا يدخله الشيطان لمدة ثلاثة ايام. طب ما احنا
كده والشياطين بتتنطط جوة البيت. ايوة ما انت مقفل الازاز ومقفل الشبابيك ومقفل البيبان هيخرج ازاي؟ حضرتك شغل البقرة وافتح الشبابيك لا يدخل الجن البيت لمدة تلات تيام. ما تنساش دي. يبقى اول حاجة سورة البقرة كل يوم الصبح. اول ما تقوم الصبح اول حاجة تعملها الصبح
البقر تشتغل جوة البيت. والنهارده سهل عندنا اجهزة الكمبيوتر وعندنا التليفون. ولو كتبت على عم الشيخ جوجل يا شيخ جوجل عائز سورة البقرة يجيب لك سورة البقرة شغلها جوة البيت. لا يقرب الشيطان هذا البيت ابدا. اتنين خلي القرآن في بيتك على طول
والقرآن طول ما هو موجود في البيت لا مجال للارواح الشريرة ان هي تخش جوة البيت. اي روح شريرة اي روح مؤزية اي في عين حاسدة ما تقدرش تخش البيت. ليه؟ القرآن شغال جوة البيت فتكون النتيجة ان الملايكة تنزل تحمي البيت ده وتحمي اهل
البيت ده مش الملايكة بتتنزل للقرآن تنزل الملايكة علشان تحفظ اهل البيت من العين والحسد والكلام ده. الامر التالت عايز تحمي قرصك من الحسد احنا عندنا صورتين. سورتين بس في القرآن. سيدنا النبي صلى الله عليه وسلم قال عنهم ما نزل في التوراة ولا في
في الانجيل مثلهما اي في الحفظ. شف لا نزل في التوراة ولا نزل في الانجيل ولا الكتب السماوية اللي قبل كده في حفظ العبد من العين والاشياء الشريرة دي زي الصورتين دول. تتخيلوا ايه الصورتين دول
قل اعوذ برب الفلق وقل اعوذ برب الناس. شف الصورتين دول اللي احنا شايفينهم سهلين والله النبي اللي بيقول ان ما فيش الصور نزلت من عند ربنا سبحانه وتعالى في كل الكتب السماوية زي السورتين دول. خلاص ابنك الصبح اول ما تصحى اقرأ على ابنك كده اية
اقرأ على ابنك قل اعوذ برب الفلق قل اعوذ برب الناس. لا تقربه عين حاسدة. وحضرتك وانت نازل. اقرأ ده لا تقربك عينك عين حاسدة. عشان كده النبي علمنا الصبح اول ما تصحى تقرأهم في اذكار الصباح. بعد العصر وانت راجع من شغلك تقرأهم وانت راجع بيتك
قبل ما تنام تقرأهم تلات مرات. فضلا ان النبي علمنا ان احنا نقوم بعد كل صلاة. ليه؟ علشان تفضل الاجساد ايه؟ محفوظة الله سبحانه وتعالى يبقى افضل ما تحفظ به نفسك ولدك العين الايات والسور دي تبقى مقروءة دايما على طول. هتسيبنا
بكرة سيدنا النبي علمنا كده كان النبي لا ينام. علشان الناس اللي بتخاف دايما من اثر العين. كان النبي لا ينام الا بعد ان يصنع هكذا. يجمع يديه هكذا يعني كده ايديه كدهو على بوقه يقرأ فيها بالمعوذات قل اعوذ برب الفلق وقل اعوذ برب الناس ثم يتفل فيها ثلاثا
ثم يمسح بها ما استطاع من جسده. اي شيء شرير لزق في جسمك بقى وجاب جسمك مع هذا المسح ان شاء الله يزول بفضل اية الكرسي اية الكرسي احفظوها وحفظوها لولادكم. فالنبي صلى الله عليه وسلم قال ان
الذي يقرأ اية الكرسي في ليلة لا يقربه شيطان. ولا يؤذى هذا الانسان. عايز تحمي نفسك من العين وتحمي نفسك من حسد اجتهد غاية الاجتهاد ان ما فيش ليلة تعدي عليك. كل يوم بعد صلاة المغرب مباشرة. اقرأ اخر ايتين من سورة البقرة. والنبي يقول من قرأ
الايتين الاخيرتين من سورة البقرة في ليلة كفتاه. العمر يقولوا يعني ايه كفتاه؟ العين والحسد والنظرة اللي مش كويسة والناس اللي رش مش عارف ايه وبتعمل ايه تقرأ بايتين اخر ايتين من سورة البقرة وربنا يكفيك كل ده. ربنا يكفيك كل ده. بسم الله الذي لا
يضر مع اسمه شيء في الارض ولا في السماء وهو السميع العليم. تقيلة علينا نقولها بعد الفجر تلات مرات وبعد العصر تلت مرات. والنبي يقول لنا ان الانسان اذا اصبح واذا
خمسة فقلت بسم الله الذي لا يضر مع اسمه شيء في الارض ولا في السماء وهو السميع العليم. ثلاث مرات لم يضره شيء. ما فيش حاجة تضره. لا حسد ولا سحر ولا جن ولا عفاريت ولا شياطين ولا الهيصة دي كلها. ولا الهيصة دي كلها. تبقى في حفز الله سبحانه وتعالى
بايات بسيطة ايات بسيطة واذكار بسيطة جدا. واخر حاجة وبدون احراج. بدون حرج خالص. لان انا ممكن احسدك في يوم من الايام وانا مش واخد بالي. يا سلام! آآ مش عارف مين عمل
النهاردة انا حسبته من غير ما اخد بالي. وولادنا بقى اللي بيلعبوا حديد وبيروحوا الجيم ويفضل قاعد قدام المراية يعمل لك كده. ويعمل كده ويعمل كده هو ممكن يحسد نفسه من غير ما ياخد باله. والله العزيم خشوا اي جيم كده تلاقي الولد كل شوية يقوم رافع البتاع عامل كده. عامل كده عامل كده. وشف بقى عضلاته
يحسد نفسه من غير ما ياخد باله. وسيدنا النبي علمنا ان ممكن بقى شف انا ما بشيلش هم حسد اللي برة لان انا حسد اللي برة دعيت كتير انما بقى شايل هم حسد الانسان لنفسه. والله العزيم. سيدنا النبي صلى الله عليه وسلم بيقول على ما يقتل احدكم نفسه
على ما يقتل احدكم ولده على ما يقتل احدكم زوجة انا اعرف حد بيقول لي انا ما تيقنتش بالحديث ده الا لما فعلا انا حسدت بنتي وانا مش واخد بالي. قلت له ازاي يا ابني؟ قال لي
بنته كانت سنة ونص. والبنت مليانة شوية فهي ماشية بتبقى عاملة زي البطة كده. فكل شوية البت وهي رايحة وهي جاية يقعد يعمل كده قدام زوجته البت عاملة زي البطة ويعمل كده. يقول لي سبحان الله ونفاجأ ان البنت في السن ده يجي لها خراج فين؟ في المنطقة الخلفية دي والبنت
بتعمل عملية وتتبهدل البنت. كان بسبب ايه؟ ده البنت ماشية عاملة زي الايه ويقعد يتريق على البنت الصغيرة. ليه؟ ليه تعمل كده. طب اعمل ايه؟ ما هي لأ في حاجة زي كده على طول. النبي يقول علام يقتل احدكم نفسه؟ يقتل ولده يقتل زوجه؟ اذا رأى احدكم
من اخيه ما يحب فليبارك. يعني فليبارك. قل اللهم بارك. واحد جاي عليك بيقول لك ما شاء الله عربيتك ما شاء الله مكيفة والجو قل له اه والله الحمد لله قل ربنا يبارك. عادي بغير حرج عادي خالص. انت تقول حاجة على ولادك؟ اه قل اللهم بارك واوصف بعد كده
انت عايز بقية الكرسي واخر ايتين من سورة البقرة بالمعوذات باذكار الصباح والمساء بالتحصينات دي انا احمي نفسي وبحمي بيتي. مش بالورقة ولا بالرصاص ولا بالحجاب اللي الشيخ عمله لي. ولا بالملح والعدس نعمة ربنا اللي احنا بنرميها في
الارض عشان هي بتمنع الارواح الشريفة. لأ. وفي النهاية دعاءنا دايما ربنا سبحانه وتعالى باسمه الحفيظ. اللهم احفظنا من بين ايدينا ومن خلفنا وعن ايماننا وعن شمائلنا. واحفظنا برحمتك يا رحيم. دعائك دايما ربنا باسمه الحفيظ انه يحفظك. ان شاء الله لا يضرك
ولا يصيبك شيء باذن الله تبارك وتعالى. هذا وصلى الله على نبينا محمد وعلى اله وصحبه وسلم